Նա նաև նշել է, որ ծուխն առանց կրակի չի լինում, և հայտարարությունները, որ շուկայում ձիու միս և սալմոնելայով վարակված հավի միս է վաճառվում, ամենայն հավանականությամբ, համապատասխանում են իրականությանը: «Այն ամենը, ինչ հիմա տեղի է ունենում, իրենց աշխատանքի նկատմամբ մեր պետական կառույցների անփույթ վերաբերմունքի հետևանք է: Հասարակությունում խուճապ է սկսվել, և այն հնարավոր չէ կանգնեցնել: Իհարկե, վարչապետը կառավարության նիստի ժամանակ բարձրացրեց այդ հարցը և հայտարարեց, որ անհրաժեշտ է միջոցներ ձեռնարկել, սակայն մեր դեպքում արդեն ոչ մի միջոց չի փրկի իրավիճակը: Դրական արդյունք կարող են տալ միայն կադրային փոփոխությունները»,- նշել է փորձագետը: